Sinteris Carressa/hu

Sinteris Carressa egy 🇭🇺i varázsló. Testőre és útitársa 🇭🇺.

Életrajza
Sinteris Carressa neve nem volt mindig "Sinteris Carressa" - Cinteris Shea'darra néven látta meg a napvilágot. Édesanyja sajnos születésekor életét vesztette, sosem ismerhette meg. Édesapja nevelte fel, aki neves ember volt, nagy befolyással bírt. Ilyen szempontból mindig mindent megkaphatott a lány, sosem szűkölködött semmiben sem, nem úgy, mint oly sok embertársa. Atyja elkötelezett és buzgó híve volt Titaniusnak és ebben a szellemben tanítatta lányát is. Már kiskorától nagy szerepet játszott az életében a mágia, holott valójában Papnőnek szánta volna, Titaniusnak adta volna egyetlen leányát.

De pár év elteltével kiderült, hogy hálátlan gyermeke egészen más nézeteket vall, mint ő. A tanulóévei alatt sajnos meg kellett tapasztalnia, hogy milyen szörnyűségekre is képes az ember Titanius neve alatt. Az inkvizíció gaztetteit nem volt képes befogadnia a gyomra, lelke vergődött. Apja pedig tajtékzott a dühtől, mikor félszegen elmondta neki az érzéseit. Válaszút elé állította: hozzámegyek egy nagy hatalmú Grófhoz, ezzel teljesítve legalább családi kötelességeit, vagy feladja az Inkvizíciónak bűnös gondolataim miatt. Megrémült és akkor gondolkozás nélkül az esküvő mellett tett le a voksát. Tudta, hogy atyja fenyegetése nem üres szavakat rejt.

A házasság megköttetett és a lány hatalmas földek Úrnőjévé vált. De a Gróf erőszakos és kegyetlen ember volt, kizsákmányolta embereit és ha csak nem úgy pillantott, ahogy ő akarta, vele sem kivételezett. És ez csak azért volt ritka, mert igyekezett ügyesen intézni a dolgait, hogy le ne bukjon előtte. Az emberei között járva segített akinek tudott, és ha úgy adódott nem félt kifejteni meglátásait Titaniussal és az egyházzal kapcsolatban sem. Hogy utóbbi szerinte nem egészen a feladatát teljesíti, csak visszaél helyzetével. A vallás célja egyáltalán nem az, amit ők hirdettek. Mindezt tette úgy, hogy szerette és teljes lényemből hitt Titaniusban. Szentül meg volt győződve, hogy valódi tanításait követi. Ez vezette el pár jó emberen keresztül Az Örök Kristályvirág Rendjéhez is, kiket attól kezdve támogattott, mivel aranykalitkája miatt nem tudott soraikba állni.

Egy idő után viszont eljött az a pont, amikor nem bírta tovább mindazt, ami körülötte zajlott. Egy félvér nőt láncra vertek és véres testét kővel dobáltatták meg. Nem érdekelték különösebben az indokok, egyszerűen elege lett és kikelt magából, nem törődve a következményekkel. Miután közbelépett és megmentette az életét, elszabadult a pokol... A végén Cinteris csak megvágta borzongató Ura kezét és menekülőre fogta. Megszökött. Több se kellett a férjének és atyjának, közös erővel uszították rá az Inkvizíciót, ismerve "romlott" belsejét.

Az Inkvizíció elől persze még a legügyesebb és agyafúrtabb személyek sem tudnak elbújni. Mit várt hát egy nemeassszony? Természetesen hamar a kezeik között végezte. Még el sem kezdődött a megpróbáltatása igazán, ő már fel is adta, beletörődött a sorsába. Eszébe sem jutott volna olyan fordulat, ami váratlanul bekövetkezett. Kiszabadították.

Akkor szegődött mellé Sharog. Ő volt az, akit korábban megmentett a kínhaláltól. Bár nem igazán értette miért is maradt vele és vigyáz rá azóta is, örül a társaságának és barátságának. Már együtt keresték fel az Örök Kristályvirág Rendjét, ahol tanítvánnyá vált végre. Később, bár nem voltak feltörekvő vágyai, az egyik székhelyén már közelített a Mester ranghoz, mikor lerombolta az Inkvizíció a csoportot. Sinteris újfent Sharognak köszönhette az életét. Azóta is csak járják a földeket és igyekeznek jó emberek maradni.

Az eredeti FRPG-ben
Sinteris Carressa a fórumon 2013 Április 29-én jelent meg, de csak egy kalandban vett részt.

A 2013-as játékban


Tervezve volt, hogy Sinteris egy játszható csapattárs lesz a játékban, de a játék sohasem ment túl a tervezési szintnél, és nem lett belőle semmi.